મુકેશ અંબાણીએ 31 માર્ચ, 2017 પછી જિયો સર્વિસ ફ્રી નહીં હોવાની વાત જાહેર કરતાની સાથે જ રિલાયન્સ જિયો દ્વારા હાલના ગ્રાહકો માટે 'જિયો પ્રાઇમ' નામના પ્રોગ્રામની શરૂઆત કરવામાં આવી છે. જિયો પ્રાઇમ હેઠળ માત્ર 99 રૂપિયા આપીને 1 વર્ષનું સબસ્ક્રિપ્શન મેળવી શકાશે. 1 માર્ચ, 2017થી 31 માર્ચ 2017 સુધીમાં તમે આ પ્રોગ્રામ સાથે જોડાઇ શકો છો. જિયો પ્રાઇમ મેમ્બરને જિયોની 'હેપી ન્યૂ યર ઓફર'ના તમામ ફાયદાઓ 31 માર્ચ, 2018 સુધી મળશે, પરંતુ આ માટે જિયો પ્રાઇમના મેમ્બર્સે દર મહિને માત્ર 303 રૂપિયા આપવાના રહેશે, એટલે કે રોજના 10 રૂપિયા આપીને તમે માર્ચ 2018 સુધી મફત કોલિંગ અને દૈનિક 1 જીબી ઇન્ટરનેટ ડેટાની સેવા મેળવી શકશો.